સુરજ ધોંતળે પણ એમાંનો એક હતો. દમદાર યુવા નેતૃત્વ તરીકે પોતાનો પ્રચાર કરાવવાના સુરજના ધખારા પારખીને વિનાયકરાવે તેનો ભરપેટ લાભ લીધો હતો. છાત્ર સંઘની ચૂંટણીમાં તે ઊભો રહ્યો ત્યારે પાના ભરીને મધ્યાહ્ન સહ્યાદ્રીને જાહેરાતો મળી હતી અને બદલામાં વિનાયકરાવે કોલમો ભરીને તેની વાહવાહી ય કરી લીધી હતી. એ ચૂંટણી તો થોડાંક મતથી હારી ગયો, પણ છોકરામાં દમ તો છે એવું વિનાયકરાવની પારખું નજરમાં કળાઈ ગયું હતું.